cyanic-selkie/wikianc huggingface dataset:
הנסיך הדרקון
עונה שנייה
בעוד ילדיו מתחקים אחר עקבותיהם של קאלום, ריילה ואזראן, וירן מנסה לגייס את הממלכות האנושיות האחרות למלחמה נגד זאדיה. במקביל, הוא מנסה לפענח מהו סוד המראה הקסומה אותה שמר מלך הדרקונים סמוך אליו. הגנרלית אַמַאיַה, דודתם של קאלום ואזראן, נמצאת בחזית העימות הקרב עם זאדיה בפירצה היחידה בנהר הלבה שבגבול, כשכוחות מתעצמים של אלפים משבט אש־השמש נאספים בצידה השני של הפירצה.
אזראן חוזר, ומבשר שהחליט לשאת באחריות ולחזור לבירת קאטוליס לשבת על כס המלכות. קאלום, ריילה וזים מגיעים לזאדיה, ומוצאים שדרכם חסומה על ידי סוֹל רֶגֶם, לשעבר מלך הדרקונים שהבעיר והשמיד את עיר שלמה בת עשרות אלפי תושבים חפים מפשע. באש התופת מתו כולם, גם זקנים, נשים וטף.
סגנון
הסדרה נוצרה באנימציה תלת־ממדית, אך בעיבוד המדמה אנימציה דו־ממדית מסורתית. מספר הפריימים לשנייה היה נמוך בעונה הראשונה בהתאמה לנהוג בסדרות אנימה, אך לאחר ביקורות של מעריצים מספר הפריימים לשנייה הועלה ל-24 בעונה השנייה. הרקעים נוצרו משילוב של מודלים תלת־ממדיים וציור ידני.
כתיבה
הסיום של עונה 2 שונה מהתכנון המקורי של הכותבים, על מנת שהסיפור יהא אמין לאופי הדמויות. לפי איהז, אחת מהמטרות החשובות של הצוות ביצירת הנסיך הדרקון היא "ליצור עולם פנטזיה שמרגיש מגוון יותר ומשהו שלא ראינו קודם." בעונה השלישית חששו הכותבים שהסדרה עומדת בפני ביטול, ועל כן דחסו לעונה יחידה את שתוכנן לשתי עונות.
סאנדה (ספורט)
סאנדה (מסינית: 散打 פין-יין: Sǎndǎ), או סאנשוֹאוּ (מסינית: 散手) הידוע גם בשם איגרוף סיני או קיקבוקס סיני, הוא סגנון של וו-שו וספורט הלחימה הרשמי של הרפובליקה העממית של סין. סאנדה היא מערכת לחימה אשר פותחה במקור על ידי צבא השחרור העממי על בסיס מחקר ופרקטיקות של וו-שו מסורתי וטכניקות לחימה מודרניות. הספורט דומה בפילוסופיה שלו לקיקבוקס בכך שהוא מתיר טכניקות הכאה הכוללות אגרופים, בעיטות מפרקיות וברכיות, לצד טכניקות גראפלינג כמו הטלות, גריפות וקלינץ', אך הוא אינו מאפשר קרב קרקע.
קיליאן אמבפה
בשנת 2018, בגיל 19, היה שותף לזכייתה של נבחרת צרפת במונדיאל, ואף הבקיע שער במשחק הגמר. זכה בתואר השחקן הצעיר המצטיין של הטורניר. אמבפה הבקיע שלושער בגמר מונדיאל 2022, הוכתר מלך השערים של הטורניר עם שמונה שערים, מה שזיכה אותו בנעל הזהב, ועלה למקום חמישי משותף עם פלה בטבלת מלך שערי גביע העולם בכדורגל, עם 12 שערים.
מונקו
אמבפה נולד בפריז, אך גדל בבונדי שבצרפת, לאב צרפתי ממוצא קמרוני ולאם צרפתייה ממוצא אלג'יראי. הוא החל לשחק במחלקת הנוער של AS בונדי מעיר הולדתו, ובשנת 2013 עבר למחלקת הנוער של מונקו מליגת העל הצרפתית. בעונת 2015/2016 עלה לסגל הבוגר של המועדון, כשבמקביל שיחק בקבוצת המילואים שלו. ב-2 בדצמבר 2015 ערך את הופעת הבכורה שלו בקבוצה הראשונה, כשהחליף את פאביו קונטראו בדקה ה-88 בתיקו 1–1 נגד קן במסגרת המחזור ה-16 בליגה. ב-10 בדצמבר ערך את הופעת הבכורה שלו בליגה האירופית, כשהחליף את לאסינה טראורה בדקה ה-56 בהפסד לטוטנהאם הוטספר במסגרת המחזור השישי בשלב הבתים לעונת 2015/2016. ב-20 ביוני 2016 הבקיע את שער הבכורה שלו בקבוצה הראשונה, שער שהובקע בתוספת הזמן של המחצית השנייה בניצחון 3–1 על טרואה במסגרת המחזור ה-27 בליגה, לאחר שהחליף את ואגנר לאב בדקה ה-73. בסך הכל ערך אמבפה 11 הופעות ליגה בעונת, בהן הבקיע שער אחד. ב-27 בספטמבר 2016 ערך את הופעת הבכורה שלו בליגת האלופות, כשנכנס כמחליף בדקה ה-77 בתיקו 1–1 נגד באייר לברקוזן במסגרת המחזור השני בשלב הבתים לעונת 2016/2017. בשמינית גמר הטורניר הבקיע שער לרשתה של מנצ'סטר סיטי, אך קבוצתו הפסידה 3–5. במשחק הגומלין הבקיע שער שהוביל את קבוצתו לניצחון 3–1 ולעלייה לשלב רבע הגמר. ברבע הגמר כבש שלושה שערים נגד בורוסיה דורטמונד בשני המשחקים, והקבוצה עלתה לחצי הגמר אחרי 6–3 בסיכום. בחצי הגמר פגשה מונקו את יובנטוס. במשחק הראשון הפסידה הקבוצה 0–2, ובמשחק הגומלין כבש אמבפה בהפסד 1–2. בסיום העונה הוא זכה עם מונקו באליפות ונבחר לתגלית העונה בצרפת, כשכבש 15 שערים ב-29 הופעות בליגה, ו-26 שערים ב-44 הופעות בסך הכל.
קריירה בינלאומית
במונדיאל 2018 הבקיע אמבפה ארבעה שערים לזכות נבחרת צרפת, וקיבל את פרס השחקן הצעיר המצטיין של הטורניר (בן 19). את שערו הראשון הבקיע ב-21 ביוני בניצחון נבחרתו 1–0 על נבחרת פרו בשלב הבתים. בשמינית הגמר הוא כבש שני שערים, והכשלה שלו ברחבה הביאה לשער נוסף שהובקע בפנדל, בניצחון נבחרתו 4–3 על נבחרת ארגנטינה. את השער הרביעי הבקיע לזכות נבחרתו בניצחונה 4–2 במשחק הגמר מול נבחרת קרואטיה ובכך הפך לשחקן הצעיר ביותר שכובש בגמר מונדיאל, אחרי פלה.
חצי האי קייב
תעלת למייר ומצר פנולה מפרידים בין חצי האי לבין ארכיפלג וילהלם שמצפון מערב לו.
פייף סימינגטון
בחירות 1990
זמן קצר לפני הסיבוב השני, בעודו שוהה בוושינגטון די. סי. לגייס תמיכה כספית למסע הבחירות, נקרא סימינגטון להעיד בפניה ועדת המשפט של הסנאט של ארצות הברית על ידי הסנאטור הדמוקרטי הווארד מצנבאום, מהלך שנראה שהונע ממניעים פוליטיים. במהלך השימוע, האשים הסנאטור בוב דול את הדמוקרטים ב"מתקפה חמקנית" פוליטית כלפי סימינגטון, משפט שבהמשך נעשה בו שימוש בתשדירי מסע הבחירות של סימינגטון. בתשדירים תואר גם גודארד כמי שיושב מאחורי סורגים, בעוד הקריין בתשדירים שאל: "איך מישהו יכול לבטוח בטרי גודארד, כאשר זאת עובדה היא שהוא הפר את החוק?". בסיבוב השני ניצח סימינגטון לאחר שזכה ב-52 מהקולות. לאחר מערכת בחירות זו, ביטלה אריזונה את שיטת ההצבעה בשני סיבובים, והן היו היחידות שנערכו בשיטה זו.
תקופת כהונתו הראשונה
ב-6 במרץ 1991 הושבע סימינגטון כמושל אריזונה ה-19, ובכך הוא היה למושל המדינה הרביעי בתוך תקופה של חמש שנים. התקציב הראשון שהוא הגיש כמושל, שהסתכם ביותר מ-3.5 מיליארד דולר, עבר בהצלחה בבית המחוקקים המדינתי, וניתנו לו עליו "ציונים גבוהים" מאנליסטים פוליטיים באותה תקופה, בשל העובדה שהוא לא כלל העלאות מיסים, וכן על ביטול מיזם שריפת פסולת שיצר זיהום סביבתי. סימינגטון גם יזם מהלך לבדיקת מקיפה של משאבי כוח האדם ויצר את מיזם ניהול המדינה לטווח ארוך. מטרת מיזם זה הייתה להקטין את ממדי ממשלת המדינה ולחסוך בהוצאות. ההמלצות שניתנו על בסיס מיזם זה כללו שיטות לשיפור הליכי ההעסקה, שיפור מערך ההכשרות, הנהגת חלופות לתהליכי הגשת הבקשות למשרות, צמצום כללי של מספר העובדים, ושדרוג תהליכי המיון, התשלומים, מערכת  ההטבות ונושאים נוספים.
תקופת כהונתו השנייה
ב-1996 חתם סימינגטון על חוק להקמת רשות בנק המים של אריזונה כסוכנות עצמאית. הסוכנות קיבלה גישה למים ממיזם מרכז אריזונה ואגרה אותם באריזונה. בדיווח בעיתון The Arizona Republic מ-2016, כתב ההיסטוריון ג'ק אוגוסט שהחוק "הותיר את אריזונה במצב טוב יותר כדי להתמודד עם הבצורת שהייתה אז באופן טוב יותר בהשוואה לקליפורניה השכנה.
האפשרות לחזרה לפוליטיקה
באוקטובר 2018 דווח בעיתון The Arizona Capitol Times שסימינגטון שקל התמודדות על מושב בסנאט של ארצות הברית בבחירות המיוחדות של 2020. המושב בסנאט התפנה בעקבות פטירתו של ג'ון מקיין, כשהסנאטור לשעבר ג'ון קייל מונה על ידי המושל דוסי כממלא מקום זמני. עם מינויו, הצהיר קייל שהוא יכהן בסנאט רק עד סוף 2018, ובאותה עת מינה דוסה במקומו את חברת בית הנבחרים לשעבר מרתה מקסאלי. סימינגטון ציין שהוא ישמח להתמודד מול המועמד הדמוקרטי האפשרי, התובע הכללי של אריזונה לשעבר, גרנט וודס, באומרו, "איני יכול לחשוב על מועמד טוב יותר להתמודד מולו. אנחנו נהנה להתמודד זה מול זה", בעודו תוהה על שיוכו המפלגתי של וודס. סימינגטון גם הפריך את השפעת הסוגיות המשפטיות שהובילו להתפטרותו כמושל על מועמדותו, והוסיף, "הבחירות הם על הרעיונות שלך בנוגע לעתיד, ומה אתה חושב צריכה להיות דרכה של הארץ. הם לא מבוססות על נושאים מהעבר, במיוחד אלה הרחוקים". בספטמבר 2021 היה סימינגטון יושב הראש השותף במטה הבחירות של טיילור רובינסון למשרת המושל, לצד ג'ן ברואר.
ב-9 בפברואר 2017 נפתחה תצוגה בשם "החיים הסוריאליסטים של פייף סימינגטון" במוזיאון של בניין הקפיטול של אריזונה, עם מזכרות אישיות ופריטים משפחתיים, שהתגלו על ידי סימינגטון בארגז שהיה שייך לאמו. חומרים ממסעות הבחירות, כוכב הארד שקיבל בעת שירותו הצבאי, תבליט ארד יצוק בדמותו של סבו של סימינגטון, הנרי קליי פריק, וספרי השנה מתקופות לימודיו, נכללו בתצוגה. את טקס הפתיחה של התצוגה ניהלה מזכירת המדינה מישל ריגן.
כלא פלצנזה
הקמת הכלא
הכלא השתרע על פני שטח של כ-248 דונם ובו מערכת של מבנים ובניינים המיועדים לכליאתם של כ-1,200 אסירים. הכלא היה מתקן כליאה שתנאיו לא חמורים שנועד לשיקום והחזרה למוטב של עבריינים.
אחמד חסן
אחמד חסן (בערבית: أحمد حسن; נולד ב-25 במאי 1975 במגאגה שבמצרים) הוא כדורגלן עבר מצרי ששיחק בעמדת הקשר בקבוצות במצרים, בטורקיה ובבלגיה ובנבחרת מצרים. כיום מאמן את פטרוג'ט אף. סי. מליגת העל המצרית.
חסן מחזיק בשיא ההופעות לכדורגלן בנבחרת לאומית - הוא ערך 184 הופעות עבור נבחרת מצרים.
קריירת מועדונים
בשל הופעותיו המרשימות בגביע אפריקה לאומות חתם חסן בקוסאליספור מליגת העל הטורקית. בשנת 2000 הוא עבר לדניזליספור, ושנה לאחר מכן לגנצ'לרבירליגי, שתי קבוצות נוספות מליגת העל הטורקית. לאחר שלוש עונות מוצלחות במועדון, באחת מהן הגיע המועדון לגמר הגביע הטורקי, עבר חסן לקבוצתו הרביעית בליגת העל הטורקית, בשיקטש. בבשיקטש היה חסן לשחקן הרכב קבוע ומבקיע קבוע. הוא הרשים במיוחד את מאמנה של בשיקטש, ז'אן טיגנה, שעל-אף העדפתו לשחקנים צעירים בקבוצותיו העניק לחסן בן ה-30 תפקיד מפתח בקבוצה. יחד עם בשיקטש זכה חסן בגביע הטורקי לשנת.
לאחר שזכה בתואר השחקן המצטיין ב2006, משך חסן עניין מצד קבוצות כמו פולהאם, גלאזגו ריינג'רס, ניוקאסל יונייטד ואספניול, ולבסוף החליט לחתום באנדרלכט מליגת העל הבלגית בהעברה חופשית, לאחר שהחליט שלא לחדש את חוזהו בבשיקטש. חסן היה לשחקן חשוב בהתקפת הקבוצה, כשהוא מבשל ומבקיע שערים רבים. הוא זכה עם המועדון בשלושה תארים מקומיים: אליפות בלגיה, הגביע הבלגי והסופר קאפ הבלגי. בעונת הצהיר חסן כי זו היא עונתו האחרונה במועדון וכי הוא מתכוון לחזור למצרים בעקבות משפחתו.
קון-טיקי (סרט)
תגובות מבקרי הקולנוע
קון-טיקי יצא לאקרנים בארצות הברית ב-26 באפריל 2013 בהפצה מוגבלת, והוקרן בשלושה בתי קולנוע. ב-3 במאי 2013, הסרט הופץ בחמישים בתי קולנוע נוספים וזכה להצלחה קופתית גדולה במדינתו, נורווגיה, ומאז זכה לשבחי ביקורות בינלאומיים.
ח'אן שייח'ון
היסטוריה
ב-4 באפריל 2017 בוצעה מהאוויר מתקפה כימית בח'אן שייח'ון, ככל הנראה בסארין, וכתוצאה מכך נהרגו כ-74 בני אדם ונפצעו מעל 557.
מדגר אוורס
תולדות חייו
אוורס נולד בחווה חקלאית במיסיסיפי. בשנת 1943 התגייס לצבא ארצות הברית ושירת בעיקר בצרפת. הוא שוחרר בדרגת סמל בשנת 1945. בשנת 1951 נשא לאשה את מירלי ביסלי (Myrlie Beasley), בת כיתתו באוניברסיטת אלקורן (Alcorn), שיועדה לאפרו-אמריקאים בלבד.
אוורס היה לפעיל מרכזי בתנועה לזכויות האזרח וכיהן, בין השאר, כנשיא הוועידה האזורית למנהיגות שחורה ( Regional Council of Negro Leadership) וכמזכיר NAACP (ההתאחדות הלאומית לקידום אפרו-אמריקאים). בעיקר התמקד במחאה ופעילויות נגד מדיניות הפרדה הגזעית במדינות דרום ארצות הברית ("חוקי ג'ים קרואו"). בשבועות שקדמו למותו דרש חקירה מעמיקה בקשר לרצח אמט טיל, דבר שעורר כנגדו זעם ושנאה מאת לבנים קיצוניים.
השפעה תרבותית
ב-1969 נפתח בברוקלין קולג' מדגר אוורס, כחלק מאוניברסיטת ניו יורק.
קאנונבול
קאנונבול הוא החבר המייסד של קבוצת המוטאנטים החדשים. בהמשך, הוא הצטרף לגלגולה החדש של הקבוצה, אקס פורס, ושימש כמנהיג בשטח והשני בפיקוד תחת קייבל. הוא הצטרף לאקס-מן, והפך לחבר הראשון מקבוצת המשנה ש"סיים את לימודיו". תקופת חברותו הייתה מורכבת משום שהיו לו בעיות של קבלת מרות ממפקדיו.
נטנבי
נַטַנֵבּי (בגאורגית: ნატანები, נקרא גם מוֹגרוֹסִי მოგროსი) הוא נהר בחבל גוריה שבמערב גאורגיה. נטנבי נובע במדרון הצפוני של רכס מסחתי שבקווקז הקטן, בגובה 2,548 מטרים, 204 מטרים מתחת לפסגת סקורניה. אחרי שנטנבי יורד מרכס מסחתי, הוא זורם במישור קולכתי, שבו נשפך לים השחור ליד הכפר שקוותילי.
התקנת תוכנה
התקנה של תוכנית מחשב (כולל תוכנה רגילה מנהל התקן או תוסף), היא פעולת הכנת תוכנת מחשב להרצה. מכיוון שהפעולה משתנה מתוכנה לתוכנה וממחשב למחשב, מצורף בדרך כלל לתוכנות (כולל מערכות הפעלה) קובץ התקנה - תוכנה המבצעת כל שנדרש להתקנה.
תוכניות נפוצות
תוכנת התקנה ל-Microsoft Windows היא Windows Installer, והיא רכיב הנכלל במערכת ההפעלה.
תוכנות צד שלישי מסחריות נוספות הן InstallShield, Advanced Installer,InstallAware, Wise Installation Studio, SetupBuilder,, Installer VISE, MSI Studio, Actual Installer, Smart Install Maker MSI Factory ו-Setup Factory, Visual Installer,  Centurion Setup  Paquet Builder,.
קרחון פלינט
מקור השם
אנשי סקר חסות איי פוקלנד קראו לקרחון על שמו של חוקר הקרחונים ריצ'רד אפ. פלינט (Richard F. Flint), פרופסור לגאולוגיה באוניברסיטת ייל.
יחסי הרפובליקה הדמוקרטית של קונגו–נורווגיה
היסטוריה
קונגו הפכה עצמאית מבלגיה ב-30 ביוני 1960. נורווגיה החלה בסיוע הומניטרי לקונגו מאז 1963 לפחות. בשנת 1963 נורווגיה הייתה אחת משש המדינות היחידות אליהן. באותה שנה פנתה קונגו וביקשה לעזרה צבאית וביקשה עזרה להקמת חיל הים. נורווגיה דחתה את הבקשה וציינה מחסור במומחיות ההדרכה שקונגו חיפשה. בשנת 2003 נורווגיה העניקה לקונגו 40 מיליון כתר נורווגי. וידאר הלגסן, שר החוץ הנורווגי אמר: "למרות כמה סימנים מלאי תקווה בתהליך השלום והקמת ממשלת מעבר בקינשאסה, המצב ההומניטרי בחלק המזרחי של המדינה הוא רעוע." בשנת 2004 נמחל כל החוב הקודם. בשנת 2007 ביקרו בקונגו המזכ"לים של חמשת הארגונים ההומניטריים הנורווגיים הגדולים ביותר כדי להגיע למשבר. בשנת 2008 סופקו 15 מיליון כתר נורווגי נוספים. בשנת 2009 ביקרה שרת ההגנה אן-גרטה שטרום-אריכסן בקונגו כדי להתבונן בסכסוך. היא הסכימה לשלוח כוחות שיספקו כוח אדם לכוחות שמירת השלום של האו"ם במהלך הסכסוך בקיו. חוב הרפובליקה לנורווגיה, 143 מיליון כתרים נורווגיים, נמחק כתוצאה מהחלטה של הקבינט הנורווגי ב-21 באוקטובר 2011.
בית צופיוף
תולדות הבית
הבית נבנה בשכונת הבוכרים בירושלים בין השנים 1902 – 1904 ביוזמתם של דוד צופיוף ובנו שלמה צופיוף, כבית הקדש לעניי הקהילה הבוכרית. באותה תקופה משפחת צופיוף התגוררה עדיין בבוכרה לכן על בניית הבית בירושלים פיקח שלמה מוסיוף, ממייסדי שכונת הבוכרים.בדומה לבתים אחרים בשכונת הבוכרים, לבית גג רעפים, חלונות זוגיים מקומרים, וקירות חיצוניים בנויים מאבן גזית. לוח זיכרון הקבוע על קיר הבית מציין שהבית נבנה על ידי שלמה צופיוף מתרומה של נדבן מסמרקנד.
הריינג'רס של נולטון
היחידה נקראה על שם מפקדה, לוטננט קולונל תומאס נולטון.
האוניברסיטה הצבאית של משרד ההגנה הרוסי
היסטוריה
בשנת 2010, האוניברסיטה הצבאית כללה את המכון הפיננסי והכלכלי הצבאי של יארוסלב על שם גנרל הצבא א.וו חרולב; מאז ספטמבר 2011, מוזגו אל תוכה גם האקדמיה הצבאית ללוגיסטיקה ותחבורה (בעיר אוליאנובסק); האקדמיה הצבאית לתקשורת (בנובוצ'רקאסק); האקדמיה הצבאית לכוחות הטילים האסטרטגיים על שם פיוטר הגדול (ברוסטוב על הדון); בית הספר הצבאי הגבוה של סנקט פטרבורג לאלקטרוניקה ורדיו.
ב-5 בנובמבר 2019 שר ההגנה של רוסיה, גנרל הצבא סרגיי שויגו, העניק לאוניברסיטה את אות מסדר ז'וקוב.
קטנה
{{פירושונים|
ראו גם
}}
כנף משוכה
עידן הבוכנה
תצורה זאת הייתה פופולרית במטוסים בעלי פרופלור מדחף. כמו כן היא שימשה במטוסים בעלי פרופלור מסחב (המותקן בקדמת כלי הטיס ומושך אותו) שהיו יותר יציבים סטטית בהם רצו להזיז את מוטת הרוחב העיקרית של הכנף למיקום נוח יותר מבחינה הנדסית, או אם בשלב מאוחר יחסית של התכנון התגלה שכלי הטיס לא יציב מספיק בציר האורכי.
במהירות על־קולית
במהירות על־קולית הזרימה הדחיסה נדחפת לפני שפת הכנף. גל ההלם יוצר אזור של לחץ נמוך אחריו שלא תורם לעילוי וגורם לגרר גבוה. בשל כך בשביל ביצועים מיטביים הכנפיים צריכים להיכנס לתוך חרוט גל ההלם שזוויתו נהיית יותר ויותר חדה ככל שעולים במהירות ודורשת זווית משיכה גבוה יותר. במאך 1.3 זווית המשיכה הדרושה תהיה 45 מעלות לערך, כאשר במהירות של מאך 2 זווית המשיכה הדרושה תהיה כ־60 מעלות. התמונה למעלה מציגה את התנהגות גלי ההלם בדגם מטוס כנף ישרה במהירות של מאך 1.2. גל ההלם הנורמלי לפני הכנף נדחף קדימה ונושק לשפת ההתקפה של הכנף ולכן גורם לגרר מוגבר. בנוסף ההפרעות ואזור הלחץ הנמוך לפני הכנף יכולים לגרום לפרפור על גבי כנפיים בעלות מנת ממדים גדולה. התמונה למעלה מציגה התנהגות גלי הלם בדגם מטוס בעל כנף משוכה במהירות של מאך 1.2. שפת ההתקפה של הכנף לא מתערבת בהתנהגות גל ההלם ועל ידי זה מקטין את גרר הגלים ומשפר את ההתנהגות כלי הטיס במהירויות אלו.
משיכה לאחור
כנף משוכה לאחור היא הכנף האופיינית למטוסי הסילון ובמיוחד מטוסי הנוסעים הסילוניים. כאמור, כנף כזו מתאפיינת במוטות רוחב ארוכות וקשיחות נמוכה יותר אבל לרוב מאפשרת ייצור כנף בעלת מנת־ממדים גדולה המקנה ביצועים מיטביים במהירויות תת־קוליות גבוהות וגם יחס גלישה (יחס קצב הנמכה לתנועה קדימה ללא מנועים) טוב. עם זאת כנף משוכה אחורה מתאפיינת בזרימת אוויר לרוחבה הזורמת יחד עם המשיכה ועל ידי כך מגדילה את מערבולת קצה הכנף ובכך מגדילה את הגרר הכללי. כמו כן היא מתאפיינת בהזדקרות שמתחילה בקצות הכנף, מה שגורם לחוסר יכולת לניהוג בגלגול מפני שזרימת האוויר נפרדת ולא מושפעת ממשטחי המאזנת המותקנים בקרבת קצה הכנף.
מדי אחות
מדי האחות במאות ה-20 וה-21
במהלך מלחמת העולם הראשונה, הפכו מדי האחות לפשוטים ופונקציונליים יותר. האחיות שפעלו בשדה הקרב לבשו לרוב חולצה מכופתרת, חצאית וסינר לבן. על ראשיהן חבשו כובעים או כיסויי ראש דמויי מטפחות בצבע לבן. סמל בצורת צלב אדום שנתפר או נרקם על כובע האחות או בקדמת הסינר סימל את השתייכותן של האחיות לצלב האדום. עם פרוץ מלחמת העולם השנייה, חל שינוי נוסף בגזרת המדים ובאורכם כתוצאה ממחסור חמור בבדים. המדים הפכו לצרים יותר, ואורכם של השרוולים והחצאיות התקצר. חלק מן האחיות שפעלו בשדה הקרב החליפו את מדי האחות המסורתיים בחליפות מכנסיים הדומות בעיצובן למדי החיילים, וחבשו על ראשיהן כובעי ברט או כומתות צבאיות. צבעם של מדים אלה היה לבן, כחול כהה או חאקי.
חוות נוורלנד
במקור נקראה האחוזה "חווה זאקה לאדרס" (Zaca Laderas Ranch). בשנת 1981 שונה שם האחוזה ל"חוות עמק הסיקמור" (Sycamore Valley Ranch) לאחר שנרכשה על ידי היזם ויליאם בון. ג'קסון שהה במקור באחוזה בשנת 1983 כאשר ביקר את פול מקרטני באחוזה במהלך צילומי הווידאו קליפ לשיר "Say Say Say".
רוג'ר מקברייד אלן
מספריו תורגמו לעברית "טבעת כארון" ו"הכדור שנופץ" (ספר המשך), שניהם מסוגת מדע בדיוני טכנולוגי קלאסי.
פודלסיה
מקור השם
הוויוודה פודלסיה נושאת את שמו של האזור ההיסטורי עליו היא יושבת, אזור פודלסיה. הדעה הרווחת באשר למקור השם היא שבשפה הפולנית מכונה האזור Podlasie, צירוף של שתי מילים: pod, שמשמעה "מתחת", ו-les, שמשמעה "יער". בתרגום חופשי אפשר לתרגם את שם האזור לעברית כ"אזור הנשלט על ידי היער". מכל מקום, שמו של האזור מעיד על כך שבעבר ליערות הייתה אחיזה נרחבת בפודלסיה.
חנוך דב פאדווא
ביוגרפיה
היה רב בית המדרש "שומרי הדת" בווינה, ובעת סיפוח אוסטריה על ידי הגרמנים נאסר על ידם וישב בבית הסוהר משך כשנה, עד ששוחרר בתנאי שיעזוב את המדינה, ועלה לארץ ישראל.
נפטר בט"ו באב ה'תש"ס (16 באוגוסט 2000) ונטמן בהר המנוחות בירושלים.
לנה מאייר-לנדרוט
תחרות הכוכב שלנו לאוסלו
לאחר מבחני הסיום שלה, הוציאה מאייר-לנדרוט את אלבום הבכורה שלה "My Cassette Player" ("נגן הקלטות שלי") ב-7 במאי 2010, אלבום בו לקחה חלק בכתיבת השירים. האלבום הגיע למקום הראשון במצעד האלבומים של גרמניה, למקום השלישי במצעד האלבומים האוסטרי והשווייצרי ולמקום החמישי במצעד 100 האלבומים הטובים ביותר באירופה של הבילבורד.
מליק טילמן
קריירת מועדונים
הוא ערך את הופעת הבכורה שלו בבונדסליגה ב-14 בדצמבר בניצחון 0–5 על שטוטגרט.
השערת המונה החריג
בתורת הקבוצות, השערת המונה החריג (SCH) היא ההנחה שהשערת הרצף לא נכשלת במונים חריגים באופן לא טריוויאלי. למונח "לא טריוויאלי" יש שני מובנים מקובלים:
ואט פהו (תאילנד)
ואט פּהוֹ (בתאילנדית: วัดโพธิ์) הוא מקדש בודהיסטי הממוקם במחוז פראה נאקהון של העיר בנגקוק בירת תאילנד. המקדש ממוקם בסמוך לארמון הגדול (ארמון המלך הישן). המקדש מכונה גם מקדש הבודהא השוכב ושמו הרשמי של המקדש הוא ואט פרא צ'טופון וימון מאנדקהלאראם קאטצ'ווראמאהאוויהאן (בתאילנדית: วัดพระเชตุพนวิมลมังคลารามราชวรมหาวิหาร).
היסטוריה
בשנת 1767 תקף צבא בורמה את איוטהאיה, הבירה הקדומה של תאילנד, והרס את מקדש ואט סי סאנאפט, ואת פסל הבודהה הגדול שניצב בו. בעקבות ההרס הורה מלך תאילנד ראמה הראשון על שילוב הריסות הפסל במקדש שיוקם באתר ואט פהו. עבודות הקמת המקדש החלו בשנת 1788. המקדש שופץ על ידי המלך ראמה השלישי, והציב את לוחות הטקסטים הרפואיים שבמקדש (לוחות שקיבלו הכרה במסגרת תוכנית זיכרון העולם של ארגון אונסקו ב-21 בפברואר 2008).
מתחם המקדש
המתחם מורכב משני אזורים מוקפים חומה. בחלקו הצפוני של המתחם ממוקמים פסל הבודהה השוכב ובית הספר לעיסוי תאילנדי. בחלקו הדרומי של המתחם מצוי מנזר פעיל ובו מגורי נזירים.
אבו עומר א-שישאני
במאי 2015 הודיעה ארצות הברית על פרס בשווי חמישה מיליון דולר על מי שימציא מידע שיוביל ללכידתו.
סם לוינסון
סמואל "סם" לוינסון (באנגלית: Samuel "Sam" Levinson; נולד ב־8 בינואר 1985) הוא שחקן, תסריטאי ובמאי אמריקאי ממוצא יהודי. הוא יצר את סדרת הנעורים של רשת HBO, "אופוריה (2019 – הווה), עליה זכה במועמדות לפרס באפט"א לטלוויזיה.
חיים אישיים
בין השנים 2008 ל-2011 יצא לוינסון עם השחקנית אלן ברקין. לוינסון נשוי לאשלי לנט לוינסון. לבני הזוג בן.
רוג'רו פסקווארלי
ביוגרפיה
ב-2013 וב-2014 השתתף במסע ההופעות של "ויולטה" בספרד, בצרפת ובאיטליה, וב-2015 במסע ההופעות "ויולטה לייב" בגרמניה, בספרד, בצרפת, באיטליה, בפולין, בפורטוגל ובעוד ארצות רבות.
חיים אישיים
פסקווארלי היה בן זוגה של השחקנית הארגנטינאית קנדלריה מולפסה, אותה הכיר על סט הסדרה "ויולטה". יחד הם ניהלו ערוץ יוטיוב מצליח בשם "Ruggelaria" (שילוב השמות של שניהם), ובו הם העלו סרטונים זוגיים. באוקטובר 2020 נפרדו לאחר שש שנות זוגיות.
קריירת משחק
סדרות
איאן סטאנרד
סקיי (2010–היום)
ב-2010 חתם סטאנרד בשורות קבוצת סקיי הבריטית, בעונתה הראשונה של הקבוצה. ההישג הבולט שלו בעונה היה מקומו השלישי בקורנה–בריסל–קורנה, 2 שניות אחרי רובי טראקסל המנצח. בהמשך העונה סיים שלישי גם באליפות בריטניה. הוא נבחר שנית לוואלטה אספנייה ופרש מהמרוץ לאחר שלא זינק לקטע ה-8.
סטנלי קובריק
שנות ה-50
קובריק עבר ליצירת סרטים עלילתיים ביצירת הסרט "פחד ותשוקה" (1953), סיפורה של קבוצת חיילים שנתפסת מעבר לקווי האויב במלחמה דמיונית. אשתו של קובריק אז, טובה מץ, הייתה צוות ההפקה היחיד בסרט. הסרט נכתב על ידי האוורד סאקלר, חברו של קובריק, שהפך מאוחר יותר למחזאי מצליח בזכות עצמו. "פחד ותשוקה" זכה למספר ביקורות מכובדות אך נכשל בקופות. מאוחר יותר בחייו, התבייש קובריק בסרטו, שאותו הוא תיאר כמאמץ חובבני. הוא סירב להרשות את שידור "פחד ותשוקה" ברטרוספקטיבות ובהקרנות פומביות, ועשה ככל הניתן כדי למנוע את הפצתו. לפחות עותק אחד נשמר בידיו של אספן פרטי, ובעקבות כך הופץ הסרט בסופו של דבר בקלטות וב-DVD.
נישואיו של קובריק לטובה מץ הסתיימו בעת עשיית "פחד ותשוקה". ב-1952 פגש את אשתו השנייה, רות סובוטקה, רקדנית ומעצבת תפאורה ממוצא אוסטרי. הם חיו יחד באיסט וילג' בניו יורק משנת 1952 עד לנישואיהם ב-15 בינואר 1955 ובקיץ אותה שנה עברו להוליווד. סובוטקה, שהופיעה בסרטו הבא של קובריק "נשיקת הרוצח" (1955), שירתה גם כמנהלת האמנותית בסרט "ההרג" (1956). כמו "פחד ותשוקה", גם "נשיקת הרוצח" הוא סרט עלילתי קצר, באורך כולל של כשעה. הוא זכה להצלחה מסחרית וביקורתית מועטה. עלילת הסרט עוסקת במתאגרף צעיר בסוף הקריירה שלו שמסתבך במשולש אהבה, כאשר יריבו מעורב בארגון פשע. גם "פחד ותשוקה" וגם "נשיקת הרוצח" מומנו על ידי משפחתו וחבריו של קובריק.
ההערכה הגוברת ל"ההרג" הביאה את הפקות האריס-קובריק לתשומת לבם של מטרו גולדווין מאייר. האולפן הציע להם לבחור סיפור מתוך אוסף הסיפורים העצום שלו, לשימוש במיזם הבא שלהם. קובריק שיתף פעולה באותו זמן גם עם קאלדר וילינגהם, בכתיבת גרסה קולנועית לספרו של הסופר האוסטרי שטפן צווייג "הסוד הבוער". על אף שקובריק היה נלהב לרעיון, לבסוף הוא ננטש.
לוליטה
מבקר הסרטים ג'ין יאנגבלאד מחזיק את הדעה שמבחינה סגנונית, הסרט "לוליטה" הוא נקודת מעבר בסרטיו של קובריק, "מסמן את נקודת המפנה מקולנוע נטורליסטי...אל הסוריאליזם של סרטיו המאוחרים."
דוקטור סטריינג'לאב
העלילה מתמקדת במתקפה אטומית אמריקאית על ברית המועצות, הנפתחת על ידי גנרל עריק מחיל האוויר האמריקני ג'ק ד. ריפר (סטרלינג היידן; שם הדמות הוא התייחסות לג'ק המרטש, Jack The Ripper באנגלית) ללא אישור מהממונים עליו. כאשר ריפר נותן את הפקודה שלו, כל המפציצים נמצאים בנקודת האל-חזור, אשר לפניה אסור להם לטעון את ראשי הנפץ, ולאחריה הם יכולים להמשיך ללא הוראות ישירות. ברגע שעברו נקודה זו, המטוסים יחזרו רק בקבלת קוד הביטול שנקבע מראש. הסרט מנווט בין שלוש זירות: בסיס חיל האוויר של ריפר, שם קפטן מחיל האוויר המלכותי ליונל מנדרייק (סלרס) מנסה למנוע את מזימתו של הגנרל המטורף; חדר המלחמה של הפנטגון, שם נשיא ארצות הברית (סלרס) וגנרל חיל האוויר האמריקני באק טארגידסון (ג'ורג' ס. סקוט) מנסים לפתח עם הסובייטים אסטרטגיה שתמנע ממפציצי ה-B-52 של ריפר להטיל פצצות גרעיניות על רוסיה; ומפציץ ה-B-52 של מייג'ור קונג (סלים פיקנס), שם הוא וצוותו (אשר לא יודעים שהפקודות כוזבות) מנסים בעקשנות להשלים את משימתם. מתברר במהרה שהמפציצים עלולים להגיע לרוסיה, כיוון שרק ריפר יודע את קוד הביטול. בנקודה זו, דמותו של דוקטור סטריינג'לאב (תפקידו השלישי של סלרס) מוצגת. תוכניותיו, בסגנון נאצי, להבטחת שרידתם של המשובחים במין האנושי לאחר השואה הגרעינית הצפויה, הם נקודת השיא של הקומדיה השחורה בסרט.
פיטר סלרס, שמילא תפקיד רב-חשיבות ב"לוליטה", נשכר כדי לשחק ארבעה תפקידים ב"דוקטור סטריינג'לאב". בסופו של דבר הוא שיחק שלושה, זאת בעקבות פציעה ברגל וקשייו בשליטה במבטא הטקסני של טייס המפציץ מייג'ור "קינג" קונג. צופים רבים של "דוקטור סטריינג'לאב" לא הבינו בתחילה שקובריק ליהק את סלרס לשלושה תפקידים, כולם בהופעה שונה ועם מבטא שונה. קובריק קרא בהמשך לסלרס "מדהים", אך התאכזב מהעובדה שהאנרגיה השגעונית שלו שרדה לעיתים רחוקות מעבר לשניים או שלושה טייקים. כדי להתגבר על בעיה זו, קובריק הריץ שתי מצלמות בו-זמנית ונתן לסלרס לאלתר.
2001: אודיסיאה בחלל
הסרט מפורסם בשימושו במוזיקה קלאסית במקום פסקול מקורי. "כה אמר זרתוסטרא" של ריכרד שטראוס וואלס "הדנובה הכחולה" של יוהאן שטראוס נקשרו בתודעת הצופים אופן בלתי נפרד עם הסרט, בייחוד הראשונה, שלא הייתה ידועה לציבור הרחב לפני הסרט. קובריק השתמש גם במוזיקה מאת המלחין האוונגרדי העכשווי, ג'רג' ליגטי, זאת על אף שחלק מהיצירות שונו ללא הסכמת ליגטי. הופעתם של "אטמוספירות", "לוקס אטרנה", ו"רקויאם" בפסקול של "2001" הייתה החשיפה המסחרית הרחבה הראשונה של עבודותיו של ליגטי. שימוש זה של מוזיקה תוכניתית לא תוכנן מראש. קובריק מינה בתחילה את המלחין אלכס נורת' שיכתוב פסקול מקורי באורך מלא לסרט, אך קובריק נקשר כל כך לפסקול הזמני שהוא הרכיב בזמן העריכה, שהוא שמט את רעיון הפסקול המקורי לחלוטין.
בארי לינדון
כמו בסרטיו האחרים, צילומיו של קובריק ותאורתו היו חדשניים במיוחד. זכורה במיוחד שיטת צילומו בסצנות הפנים, בהן הוא השתמש במצלמות עם עדשות מהירות שפותחו במקור עבור נאס"א. דבר זה אפשר לסצנות רבות להיות מוארות אך ורק באור נרות, וגרם להם להראות דו-ממדיות ופזורות באור, בדומה לציורים מהמאה ה-18.
הניצוץ
הסרט צולם כולו בבמות אקוסטיות בלונדון, למעט חלק מהצילומים החיצוניים, שנעשו בקולורדו, מונטנה ואורגון. כדי להעביר את התחושה קלאוסטרופובית המדכאת של המלון הרדוף, קובריק עשה שימוש נרחב במצלמת ה-Steadicam החדשנית באותה תקופה, שאיפשרה תנועות מצלמה חלקות בחללים סגורים.
שנות ה-90
לאחר שחדר לטקס של כת מינית מאיימת ומסתורית, דוקטור הארפורד חושב פעמיים לפני חיפוש נקמה מינית באשתו. כאשר הוא חוזר לביתו, אשתו מתוודה בפניו כי היה לה חלום בו קיימה יחסי מין עם מספר גברים בו-זמנית. לאחר הרפתקתו המסוכנת, דוקטור הארפורד נותר חסר עילה מוסרית כנגדה והשניים מתחילים לתקן את מערכת היחסים שלהם.
"נפוליאון"
לאחר ההצלחה של "2001: אודיסיאה בחלל", קובריק תכנן ליצור סרט ביוגרפי על נפוליאון בונפרטה. הוא ערך מחקר, קרא ספרים אודות הקיסר הצרפתי, וכתב תסריט ראשוני (שזמין לעיון באינטרנט). בעזרת מספר מסייעים, הוא יצר בדייקנות קטלוג כרטיסים של המקומות והמעשים של המעגל הפנימי של נפוליאון בשנות פעילותו. קובריק סייר באתרים, ותכנן לצלם חלק נכבד מהסיפור באותם מקומות בהם חי נפוליאון. במכתב עבור המקורות הכספיים שלו, קובריק אמר להם שהוא לא בטוח מה יהיה בסרטו על נפוליאון, אך שהוא צופה ליצור את "הסרט הטוב ביותר אי פעם."
סגנון וסימנים מסחריים
לסרטיו של קובריק ישנם מספר סימנים מסחריים אופייניים. כולם, מלבד שני סרטיו הראשונים באורך מלא ומ-"2001: אודיסיאה בחלל", מבוססים על ספרים קיימים ("2001" מבוסס על הסיפור הקצר "The Sentinel" שעובד יותר מאוחר לספר), והוא נעזר לעיתים קרובות בכותבים לכתיבת תסריטיו (בדרך כלל בסופרים, אך עיתונאי במקרה של "מטאל ג'אקט"), למרות ניסיונם המועט בתסריטאות. ברבים מסרטיו היה מספר שהוביל את הסיפור והוסיף הערות לאורך הסרט, במקרים מסוימים מילה במילה מהרומן. עם או בלי מספר, כל סרטיו מכילים קטעים המציגים את נקודות המבט של הדמויות. סיום סרטים עם כתובית "הסוף" יצא מהאופנה לטובת כתוביות הקרדיטים הארוכות, אך קובריק הוסיף לשים אותה בסוף סרטיו, זמן רב לאחר שכל תעשיית הקולנוע הפסיקה עם מנהג זה. מצד שני, קובריק נהג לעיתים קרובות להוסיף כתוביות קרדיט בתחילת הסרט, זמן רב לפני שהדבר נפוץ בתעשייה. כתוביות הקרדיט הן תמיד בסגנון מצגת שקופיות. הסרט היחיד בו מופיעות הכתוביות הנגללות, הוא "הניצוץ".
דמותו
רבים מאלו שעבדו עם קובריק דיברו בצורה חיובית על קובריק לאחר מותו, כולל השותפים והחברים ג'ק ניקולסון, דיאן ג'ונסון, טום קרוז, ג'ו טרקל, קון פדרסון, קארל סולומון, ריאן אוניל, אנתוני פריווין, אנדרו בירקין, איאן ווטסון, ג'ון מיליוס, ג'וסלין פוק, סידני פולאק, ר. לי ארמי, ואחרים. זכרונו של מייקל הר, וספרו של מת'יו מודין "יומן פול מטאל ג'אקט", הציגו גרסה הרבה יותר נחמדה, שפויה וחמה של קובריק מאשר הראיה הרווחת שהציגה אותו כאדם קר, תובעני ולא-אישי. בסדרה של ראיונות הנמצאת בהוצאת ה-DVD של "עיניים עצומות לרווחה", נזכר טום קרוז הדומע בקובריק בחיבה רבה; ניקול קידמן חולקת איתו את רגשותיו. כאשר נשאלה שלי וינטרס, מה היא חושבת עליו, ענתה: "מתנה". שלי דובאל, שגילמה את וונדי ב"הניצוץ", הייתה במערכת יחסים רעועה עם הבמאי, אך אמרה בהביטה לאחור כי זו הייתה חוויה גדולה שהפכה אותה לחכמה יותר–על אף שהיא לא רוצה לחזור עליה שוב. מלקולם מקדואל הודה בדיעבד כי חלק מהצהרותיו על קובריק היו "לא הוגנות" והיו כ"זעקות" לקובריק לשוב ולהתחבר איתו.
פוליטיקה
הר נזכר שקובריק היה לפעמים דומה להומניסט ליברלי מהמאה ה-19, בכך שמצא את הגדרתו של אירווינג קריסטול לניאוקוניסט – כ"ליברלי הנשדד על ידי המציאות" – מצחיקה, בכך שחשד כמעט בכל הרשויות, ובכך שהאמין בדרוויניזם חברתי.
כאשר כתב "הניו יורק טיימס" פרד מ. הצ'ינגר פרסם כתבת דעה בה טען כי "תפוז מכני" הוא פשיסטי, קובריק הגיב:
דת
כאשר נשאל על ידי אריק נורדרן לעיתון "פלייבוי" אם "2001: אודיסיאה בחלל" הוא סרט דתי, פירט קובריק:
זפוריז'יה (כדורסל)
אולמות
בעיר קיימים שני אולמות בהם משתמשת הקבוצה לאירוח משחקיה. במשחקי הליגה האוקראינית, הקבוצה מארחת באולם "סאר ארנה" המכיל 1,200 מקומות. ובמשחקים אירופאים הקבוצה מארחת בהיכל הספורט "יונוסט ארנה" (הנוער), המכיל 3,300 מקמות ישיבה.
לונדה שייבינגר
לונדה שייבינגר (באנגלית: Londa Schiebinger; נולדה ב-13 במאי 1952) היא פרופסורית להיסטוריה של המדעים, במחלקה להיסטוריה, אוניברסיטת סטנפורד. היא קיבלה את הדוקטורט שלה מאוניברסיטת הרווארד ב-1984. מחקרה עוסק בסמכות בינלאומית לתיאוריה, פרקטיקה, היסטוריה של מגדר והצטלבות במדע, טכנולוגיה ורפואה. היא המנהלת המייסדת של חידושים מגדריים במדע, רפואה, הנדסה וסביבה. היא חברה באקדמיה האמריקאית לאמנויות ומדעים. שייבינגר קיבלה תוארי דוקטור לשם כבוד מהאוניברסיטה החופשית בריסל, בלגיה (2013), מהפקולטה למדע, אוניברסיטת לונד, שוודיה (2017), ומאוניברסיטת ולנסיה, ספרד (2018). היא הייתה האישה הראשונה בתחום ההיסטוריה שזכתה בפרס המחקר היוקרתי אלכסנדר פון הומבולדט ב-1999.
האם הפמיניזם שינה את המדע? (1999)
הסעיף השני, 'מגדר בתרבויות המדע', טוען שהמדע הוגדר כתחום גברי ושנשים מדווחות על סלידה מהתחרות המוגזמת שמטפחת המדע האקדמי.: 67–91
מסילת הרכבת הטרנס-איראנית
המסילה המקורית שהושלמה ב-1938 הוכרה בשנת 2021 כאתר מורשת עולמית.
במלחמת העולם השנייה
ב-25 באוגוסט 1941 פלשו הבריטים והרוסים לאיראן. הסיבה העיקרית לפלישה הייתה למנוע מאיראן להצטרף למדינות הציר, אולם היו לכך מספר סיבות נוספות ואחת מהן הייתה ליצור את המסדרון הפרסי. המסדרון הפרסי היה ציר אספקה של ציוד ותחמושת שממשלות ארצות הברית ובריטניה סיפקו לברית המועצות במהלך מלחמת העולם השנייה, ומסילת הרכבת הטראנס-איראנית הייתה מרכיב חשוב בו. בספטמבר 1941 השתלטו בעלות הברית על הפעלת המסילה - הבריטים היו אחראים על הקטע שמדרום לטהראן והרוסים על הקטע שמצפון לה. חיל ההנדסה המלכותי האריך את המסילה לח'וראמשהר בדרום ובנה חצרות עיתוק חדשות בבנדר שאהפור, אהוואז ואנדימשק. בתחילת 1942 ניתן היה לשנע 978 טונות של ציוד ביום שעשו את דרכם צפונה ברכבת יומית אחת. אך לקראת סוף 1943, לאחר עבודות הבינוי וההרחבה והגדלת הציוד הנייד, גדל נתון זה ל-5,400 טונות של ציוד ביום, וב-1944 ל-6,500 טונות ביום.
אלזה ברנדייס
ארזבט אלזה ברנדייס (בהונגרית: Brandeisz Elza; 18 בספטמבר 1907 – 6 בינואר 2018) הייתה רקדנית ומורה הונגרייה ממוצא גרמני. היא נחשבה לחלוצת המחול האקספרסיוניסטי בהונגריה. במהלך מלחמת העולם השנייה היא הסתירה כמה יהודים בבית הקיץ של משפחתה בבלטונלמאדי, ביניהם את ג'ורג' סורוס בן ה-14. בשנת 1995 היא הוכרה על ידי יד ושם כחסידת אומות העולם.
קריירה
לאחר המלחמה, הממשלה הקומוניסטית החדשה לא ראתה בעין יפה את העיסוק במחול ואסרה על ברנדייס להופיע. היא החלה ללמד התעמלות וספורט בבלטונאלמאדי.
בשנת 1963 פרשה ברנדייס והפכה למדריכה במוזיאונים בית סטורנו ובשופרון, שם עבדה עד 1978. היא סירבה להיתמך על ידי ג'ורג' סורוס, אך היא נעזרה באחיות סיעודיות ביוזמתו. בשנת 1995 הוענק לה על ידי יד ושם אות חסיד אומות העולם.
צ'ארלס דאנקן
תחילת דרכו וקריירה עסקית
דאנקן נולד ביוסטון, ולמד באקדמיה הצבאית סוואני בטרם שירת שנתיים בחיל האוויר של ארצות הברית. בשנת 1947 השלים דאנקן באוניברסיטת רייס לימודי תואר ראשון בהנדסה כימית. לאחר מכן המשיך ללמוד מנהל עסקים באוניברסיטת טקסס באוסטין ועבד זמן קצר כמתנדב כללי בארגון שלימים יהפוך לתאגיד אקסון (Exxon).
בממשל ג'ימי קרטר
המהפכה האיראנית התחוללה בעת כהונתו של דאנקן כסגן מזכיר ההגנה, והביאה בעקבותיה תמורות פוליטיות משמעותיות שסימנו את הפיכתה של אותה מונרכיה אבסולוטית בהנהגת השאה הפרו-מערבי מוחמד רזא שאה פהלווי לתיאוקרטיה טוטליטרית בהנהגת האייתוללה רוחאללה ח'ומייני. תפקידיו של דאנקן היו כרוכים במסעות רבים למדינות אחדות, כולל איראן, שבחלקן התרחשו אירועים מטלטלים כדוגמת הפיכות. יועצו הצבאי של דאנקן היה קולונל צעיר בשם קולין פאוול, שנקשר לדאנקן וראה בו מדריך ורֶע קרוב. כאשר פאוול הועלה לדרגת בריגדיר גנרל בשנת 1979, דאנקן היה מי שהעניק את אות הדרגה על כתפו של פאוול.
מיאו (קבוצה אתנית)
מינוח: מיאו והמונג
מבחינה היסטורית, המונח "מיאו" מיושם באופן עקבי על מגוון עמים שאינם האן. חוקרים מערביים מוקדמים השתמשו בשמות המבוססים על סינית בתעתיקים שונים: מיאו, מיאו-צי, מיאו-צז, מיו, מיו, מו, מיאו-צו וכו'. בדרום-מזרח אסיה, מילים שמקורן ב"מיאו" בסינית נתפסו כפוגעניות על ידי תת-הקבוצה המונג המגוררת באזור זה. קיימת נטייה של בני המונג המתגוררים בארצות הברית לקבץ את כל הקבוצות הקרויות מיאו ביחד תחת המונח המונג בגלל התחושה שמיאו היא מילת גנאי. עם זאת, שם זה אינו מכיר בכך שהמונג הם רק תת-קבוצה בתוך המשפחה הלשונית והתרבותית הרחבה יותר של אנשי מיאו, ורובם המוחלט של אנשי המיאו אינם מסווגים את עצמם כהמונג, ויש להם שמות משלהם לעצמם. אולם בסין אין למונח הקשר פוגעני כזה והוא משמש את אנשי מיאו עצמם, מכל קבוצה.
אנחנו כאן (תוכנית טלוויזיה)
ב-5 ביוני 2020 הסדרה חודשה לעונה שנייה.
הפקה
סגנית נשיא HBO נינה רוזנשטיין אמרה, " נוגע לביטחון וביטוי עצמי. אנחנו כל כך נרגשים להציג את הכוח הטרנספורמטיבי של צורת האמנות הזו בפני הקהל שלנו."
שידור
ב-19 בפברואר 2020 פורסם כי התוכנית תעלה לשידור לראשונה ב-23 באפריל 2020.
מיאו (קבוצה אתנית)
נישואים ומשפחה
בניגוד למקובל בזכות הירושה השייכת לבן בכור, הירושה של המיאו מוענקת לבן הצעיר ביותר. הבנים הגדולים עוזבים את המשפחה ובונים מגורים משלהם, בדרך כלל באותו כפר וקרוב למשפחה. הבן הצעיר אחראי לחיות עם הוריו ולטפל בהם, גם לאחר הנישואים. הוא מקבל חלק גדול יותר ממורשת המשפחה ואוסף תכשיטי הכסף של אימו, המשמש כעושר כלה או כנדוניה.
שמעון צ'רנוחה
חיים אישיים
לצ'רנוחה ארבעה בנים ו-16 נכדים.
וינפילד סקוט הנקוק
נעוריו ומשפחתו
וינפילד סקוט הנקוק ואחיו התאום הילרי בייקר הנקוק, נולדו ב-14 בפברואר 1824, בכיכר מונטגומרי, פנסילבניה, כפר קטן שהיה צפון מערבית לפילדלפיה. התאומים היו בניהם של בנג'מין פרנקלין הנקוק ושל אליזבת' הוקסוורת' הנקוק. וינפילד נקרא על שם וינפילד סקוט, גנרל בולט במהלך מלחמת 1812.
וירג'יניה וסוף המלחמה
תבוסתו הצבאית היחידה של הנקוק התרחשה במהלך המצור על פיטרסבורג. הגיס השני שלו עבר מדרום לעיר. ב-25 באוגוסט, הקונפדרציה תקפה את צבא האיחוד, וחיסלה את הגדוד שלו. למרות הניצחונות לאחר מכן, ההשפלה בקרב והפציעות גרמו לו לוותר על פיקוד בנובמבר.
About Love
קרדיטים
הקרדיטים שלהלן לקוחים מטיידל.
סנונית עצים
הן תופסות חרקים מעופפים קטנים ויאכלו גם פירות מהעצים.
יוחנן פלץ
ראשית חייו
כך, ב-1935, בהיותו בן 18, הפליג לארץ ישראל בגפו. במקביל ללימודיו, עבד כפועל בנמל חיפה. שנה אחר כך, עם פרוץ המרד הערבי הגדול, התגייס למשטרת המנדט כשוטר רכוב מטעם "ההגנה". בגיל 20 מונה למפקד משטרת סדום, שהגנה על מפעל האשלג, בדרגת סרג'נט. לצד שירותו במשטרה, השלים את לימודיו כמהנדס.
חיים אישיים
פלץ נישא בראשונה לאסתר ונולדו להם הבת גיורית והבן אביגדור משה. לאחר גירושיו מאסתר נישא בשנית לרותי לבית רייזר, בת מושב אביחיל, ונולדה להם הבת תמי, לימים רעייתו של ראש מועצת סביון, מוטי לנדאו. פלץ הותיר אחריו שמונה נכדים ועשרה נינים.
אולם ישורון
על פי התוכניות עתיד לקום בעיר אולם חדש בן כ-3000 מקומות, שיחליף את אולם ישורון.
ג'בארין
ג'בארין (בערבית: جبارين) הוא שם משפחה.
בוליבר (מדינה)
בוליבר (בספרדית: Bolívar) היא אחת מ-23 המדינות המרכיבות את ונצואלה. המדינה גובלת בגואריקו, אנסואטגי, מונגס ודלטה אמקורו בצפון, בגיאנה במזרח, בברזיל בדרום ובאפורה ובאמסונאס במערב.
אופנה בישראל
היסטוריה
בשנת 1956 הקימה התעשיינית ומעצבת האופנה הישראלית לאה גוטליב את חברת בגדי הים גוטקס, שתהפוך בהמשך ליצואנית מובילה של בגדי ים מעוצבים.
שחל טלרפואה
ש ח ל טלרפואה בע"מ, המוכרת במותג שחל, היא חברה ציבורית ישראלית המפעילה מוקד טלפוני רפואי. המוקד של החברה מאויש ברופאים, פרמדיקים ואחיות שעברו הכשרה בטלרפואה, והוא פועל 24 שעות ביממה. לצוות המוקד יכולת אבחנה מרחוק באמצעות מיכשור מיוחד, לקרוא נתונים, לתת ייעוץ רפואי מיידי, ובמקרה הצורך לשלוח לחולה ניידת טיפול נמרץ.
אופנה בישראל
שבוע האופנה הישראלי
בשנת 2011 אירחה תל אביב את שבוע האופנה הראשון שלה מאז שנות ה-80 של המאה ה-20 כאשר המעצב האיטלקי רוברטו קוואלי הוזמן כאורח כבוד.
שחל טלרפואה
היסטוריה
החברה נוסדה בנובמבר 1986 על ידי יורם אלרואי, ששימש כמנכ"ל החברה. בהמשך מונו בניו ארז ויריב אלרואי למנכ"לים משותפים של החברה. בינואר 2016 החליף אותם יובל שקד כמנכ"ל החברה. מנכ"ל החברה מאז מאי 2020 הוא ארז נחתומי, יו"ר החברה הוא יריב אלרואי, וביוני 2022 הצטרף אליו אהוד ברק כיו"ר משותף. המשרד הראשי של החברה שוכן בתל אביב. מנובמבר 2000 נסחרים ניירות הערך של החברה בבורסת SIX בשווייץ.
אודי סמליין
ביוגרפיה
סמליין שיחקה גם עבור קבוצת הכדורגל "Springs Home Sweepers F.C". סמליין גם שימשה כמאמנת של ארבע קבוצות שונות והשתתפה בלימודים כדי להפוך לשופטת כדורגל.
הנצחה
בשנת 2009, הוקם בעיר מולדתה גשר זעיר לזכרה של סמליין.
הסוכנות הפדרלית לדפוס ותקשורת המונים
משנת 2004 עד 2008 נוהלה הסוכנות על ידי משרד התרבות ותקשורת ההמונים של הפדרציה הרוסית, ומאז 2008 על ידי משרד התקשורת של הפדרציה הרוסית. בנובמבר 2020 הסוכנות פורקה.
ואצלב נמצ'ק
נבחרת צ'כוסלובקיה
נמצ'ק זומן על ידי המאמן יוזף ונגלוש לסגל צ'כוסלובקיה לקראת מונדיאל 1990 באיטליה. צ'כוסלובקיה פתחה את הטורניר בניצחון 5-1 על, בו נמצ'ק לא שותף. נמצ'ק פתח בהרכב במשחק הבא של נבחרתו, בו גברה 1-0 על, וכן בהפסד 2-0 ל המארחת, בו הוחלף במחצית המשחק. צ'כוסלובקיה העפילה לשמינית הגמר, ונמצ'ק ראה מהספסל את נבחרתו מביסה 4-1 את. את הופעתו השלישית והאחרונה בטורניר רשם בהפסד 1-0 ל ברבע הגמר, בו נכנס כמחליף בתוך המחצית השנייה.
פיגוע הדריסה ברחוב יפו
לאחר הפיגוע
בהתייעצויות ביטחוניות שקיים ראש הממשלה אהוד אולמרט זמן קצר לאחר הפיגוע, הוא גיבש עמדה שלפיה יש להרוס את בית המחבל. כמו כן, נעתרו שר הרווחה יצחק הרצוג ואנשי הביטוח הלאומי לבקשתו של אולמרט, ולשלול ממשפחת המחבל קצבת שארים ודמי קבורה, שניתנו לו מכוח היותו בעל תעודת זהות כחולה. אולמרט גם אמר שמכיוון שאין דרך לגדר את כל ערביי מזרח ירושלים, יש ליצור אלמנט הרתעתי באמצעות הריסת בתים ושלילת זכויות סוציאליות. במערכת הביטחון הגיעו למסקנה שיש לגרום למחבלים להרהר במעשיהם לפני שהם מבצעים מעשי טרור. גם בכנס קיסריה חזר אולמרט על עמדתו ואמר כי יש להקשיח את המדיניות כלפי מחבלים, גם אם הדבר כולל הריסת בתים.
המחבל
עורכי הדין של המחבל ואחיו אמרו שנסיבות האירוע אינן חבלניים. הם הציעו את האפשרות שהיה מדובר בתאונת דרכים שהסתבכה או במעשה של טירוף. אחד מהם אף אמר כי האירוע לא היה צריך להסתיים בחיסולו של נהג הטרקטור, ושהיו נחסכים חיי אדם אם השוטר שעלה על הטרקטור היה מציב עליו אזיקים בלבד. הם מסרו גם כי בני משפחת המחבל מסרו תנחומיהם למשפחות ההרוגים וקריאת החלמה לפצועים.
גולן יוכפז
ביוגרפיה
בפברואר 2002 נבחר יוכפז על ידי ועדת האיתור שהקים שר הביטחון אז, אהוד ברק, כאחד מארבעת המועמדים הסופיים לתפקיד מפקד גלי צה"ל.
בין השנים 2004 – 2006 שימש כעורך ומגיש בתוכנית "העולם הבוקר" של רשת ששודרה בערוץ 2, יחד עם עינב גלילי.
בינואר 2013 מונה למנכ"ל חברת החדשות של ערוץ 10, לאחר עזיבתו של המנכ"ל היוצא ראודור בנזימן. בעקבות כך וכדי למנוע ניגוד עניינים, הפסיק את עבודתו כעורך הראשי של יומן הבוקר של גלי צה"ל, "בוקר טוב ישראל". ומספר חודשים לאחר מכן, ביולי 2013, הפסיק גם את הגשת התוכנית.
במרץ 2015, במהלך הבחירות לכנסת העשרים, עמד יוכפז במרכז עימות מול לשכת ראש הממשלה, כאשר הודיע שחדשות 10 תוותר על ריאיון עם ראש הממשלה, לאחר שנתניהו הטיל ווטו על עיתונאי החברה, רביב דרוקר, כמראיין.
דוב-בוש (סרט)
זהו העיבוד הקולנועי השלישי על דמותו של דוב-בוש אחרי הסרטים "אולכסה דוב-בוש" משנת 1959 בבימויו של ויקטור איוואנוב עם אפאנסיי קוצ'טקוב בתפקיד הראשי ו"אגדת הקרפטים" משנת 2018 בבימויו של סרהיי סקבון עם ולרי חארצ'ישין
איגנצי לוקשביץ'
מעורבות בתנועות פוליטיות
עם המעבר ללנצוט, לוקשביץ' היה מעורב במספר ארגונים פוליטיים שתמכו ברעיון החזרת הריבונות והעצמאות הפולנית והשתתף בכנסים פוליטיים רבים ברחבי האזור. ב-1840 חזר לז'שוב, שם המשיך לעבוד בבית המרקחת הפרטי של אדוארד הובל. ב-19 בפברואר 1846 נעצרו לוקשביץ' וכמה מחברי המפלגה שהקים עם על ידי השלטונות האוסטריים ונכלאו בעיר לבוב. עם זאת, ב-27 בדצמבר 1847 שוחרר לוקשביץ' מהכלא בשל היעדר ראיות נגדו, אך במשך כל חייו נחשב כ"בלתי אמין מבחינה פוליטית".
ליידי לואיז וינדזור
ביוגרפיה
בספטמבר 2022 החלה ליידי לואיז ללמוד אנגלית באוניברסיטת סנט אנדרוז שבסקוטלנד.
קרחוני וירלווינד
ארבעת הקרחונים הם: קרחון פלינט, דמורסט, מאת' וצ'מברלין.
אהרון דנציגר
ביוגרפיה
דנציגר נולד וגדל בקיבוץ גלאון.
דויד קלמן
דויד קלמן (בהונגרית: Dávid Kelemen; נולד ב-24 במאי 1992) הוא כדורגלן הונגרי המשחק בעמדת הבלם בקבוצת מיירקוראה קיוק.
המשבר בעולמות האינסופיים (יקום החץ)
פרק "ברק שחור"
אף על פי שהקרוסאובר משתרע רשמית על חמש סדרת, ו"ברק שחור" לא נמצאת ביניהם, הפרק שלה בשבוע הראשון של הקרוסאובר היה חלק חשוב מהאירועים. הרבה זמן לפני שידורו כבר היה ניתן להבין שלפחות סצנה אחת של הפרק התשיעי של העונה תתייחס למשבר. זאת מכיוון שהרשת החליטה לשדר אותו בשעה שלאחר הפרק השני של הקרוסאובר, אף על פי ששאר הסדרות הלא קשורות אליו בוטלו באותו שבוע, כדי למקד את עניין הצופים באירוע המרכזי. יתרה מכך, ב-7 בינואר שובץ השידור החוזר של הפרק, שוב מיד אחרי שידור חוזר של אותו פרק של "באטוומן", ואף מחוץ ליום השידורים הרגיל שלו.
רז סמירה
ביוגרפיה
סמירה גדלה ברמת השרון ולמדה הוראה במדרשה לאמנות (1991–1994). בשנים שלאחר מכן סיימה סמירה תואר ראשון בחינוך וספרות כללית במכללת בית ברל (1994–1996), תואר שני באוניברסיטת שיקגו (2000–2002) ותואר שני נוסף שעסק בפילוסופיה, מדע ותרבות דיגיטלית באוניברסיטת תל אביב (2019–2020).
גישת הכוחות בעבודה סוציאלית
היסטוריה
נדבך נוסף בפיתוח המוקדם של ההתייחסות לכוחות היה הדגש, שניתן בראשית שנות השמונים של המאה ה-20, להתמודדות וקומפטנטיות של קליינטים, על ידי מלוצ'יו ומחברים אחרים, שהזדהו עם הגישה האקולוגית.
עקרונות
הגישה מאמינה כי האדם מפעיל את כוחותיו בעבר ובהווה. עם זאת, ייתכן שהוא אינו ממצה את כוחותיו ויכולותיו עד תום, או שלא כל הפעולות משיגות את המטרה, וכן ייתכן שבמצבו כיום קשה לו ולנו להבחין כיצד כוחותיו יעמדו לו מול האתגרים והלחצים של מחר. הגישה מדגישה כי עצם היותו פונה אינה יכולה ואסור לה לשלול ממנו את כוחותיו הקיימים אלא להעצימם. לפיכך ההתערבות תהיה בנויה על הכוחות, ואיש המקצוע אשר מלווה את הפונה בחייו יכול ליטול חלק בהתמודדות על ידי התייחסויות אל כוחותיו, ולאו דווקא דרך בעיותיו.
הקשר מטפל-פונה
הערכת הפונה על פי גישת הכוחות: ההערכה מתבססת קודם כל בתפיסה כי כל פונה הוא יותר מאשר הסימפטומים שלו, ואין אפשרות לתאר אותו כתוצאה סופית ומוגמרת של הכוחות שעיצבו את חייו, וגם הסיבתיות תלויה בהבנות מתפתחות ומשתנות. מלאכת ההערכה על-פי גישת הכוחות אינה כוללת צורה של סיווג, ההערכה מתארת את הכוחות ואת המשאבים האינדיבידואליים של הפונה. הערכה זו היא הבסיס לתוכנית התערבות. ההערכה מתחילה מתוך סיפור חייו של האדם הבא לטיפול. היצמדות מרבית לסיפור הפונה מפתחת יחסי שיתוף פעולה ותמונה בהירה של מטרות הפונה. ידיעת סיפור החיים חשובה במיוחד לא כבסיס להבנה סיבתית, או גילוי מייאש, כואב וחסר תקווה בחיים, אלא כדי להעריך את הקוטב השני שהמצוקה מעוררת, והוא הכוחות שנדרשו מהאדם כדי לחפש, ליצור, ולייצב התמודדויות, כוחות ולמידה.
ילדים ומתבגרים
מוקד הטיפול בגישת הכוחות הוא התבוססות על "הבריאות" הקיימת בפרט ובמערכות סביבו, במימוש בקידום ובפיתוח משאבים וכוחות המעצבים חוסן. העובד הסוציאלי אינו בתפקיד "המציל" את הילדים מקשיי חייהם הנתפסים בגישות פתולוגיות כמחסום פוגע ופתולוגי לאישיות, אלא העובד הסוציאלי משתמש בחוויות אלה כאבני יסוד למבנה אישיות של יכולות וכוחות התבגרות על קשיים ומצוקות. גישת הכוחות ממוקדת בהתערבות בילד ובמתבגר מתוך ראיית השלם- ההוליסטי שבו ושבסיפור חייו. גישת הכוחות שמה לה כמטרת ההתערבות פיתוח החוסן הנפשי ופיתוח חזון עתידי אליו אפשר לשאוף הנותן כוחות ותקווה למטופל.
מעמד מדעי
גישת הכוחות טרם הגיעה למעמד של תאוריה - היא אומנם מציעה לעובדים הסוציאליים כיוון מחשבתי ביחס לדברים שהם עושים ולאנשים עימם הם עובדים- מעין עדשה שדרכה ניתן להביט על העולם של הפרקטיקה. אולם, אינה מסבירה תופעות אימפריות, כפי שתאוריה מדעית אמורה לעשות, ואף איננה מציעה טכניקות טיפוליות ספציפיות, כפי שעושים המודלים התאורטיים- פרקטיים בעבודה סוציאלית. גישת הכוחות טרם נחקרה דיו, כדי שניתן יהיה לבסס את יעילותה ואת היכולת ליישמה בשטח.
בית החולים צ'יסטה
תקופה רביעית: מהאקציה בבית החולים בספטמבר 1942 עד ינואר 1943
ב-6 בספטמבר 1942 התקיימה האקציה האכזרית שכונתה "דוד". לקראת אקציה זו יצא צו שדרש מכל היהודים להתרכז בין ארבעה רחובות. גם על בית החולים היה לעבור למבנה חדש באחד מהרחובות הללו, תוך שלוש שעות בלבד נאלצו הרופאים להעביר למעלה מ-1000 חולים לאחד הסניפים שהיה קטן ומיועד לפחות מ-270 חולים. המעבר היה קשה ומותח שכן זו היא משימה כמעט בלתי אפשרית אך לבסוף השלים צוות בית החולים את המעבר. במבנה החדש גברה הצפיפות ומצבם של החולים החמיר.
ג'ורדן וזהו
הפקה
לסדרה היו שתי עונות. העונה הראשונה, לה היו 14 פרקים, שודרה בין 7 בינואר 2007 ל-10 באוגוסט 2007. העונה השנייה צולמה באולפן עם קהל חי, והחלה בשידוריה ב-16 בספטמבר באותה השנה עד ל-2 במרץ 2008 והיו לה 13 פרקים, ששניים מהם היו למעשה פרק אחד בעל שני חלקים. לסדרה תוכננה עונה שלישית, ואף הספיקו לצלם עבורה שלושה פרקים, אולם הפקתה של העונה השלישית הופסקה באמצע עקב שביתת איגוד התסריטאים האמריקאי באותה העת, והם התווספו לבסוף לעונה השנייה, לה היו לאחר מכן 16 פרקים בחישוב הכללי. השביתה גרמה לכלל הפקותיהן של תוכניות הטלוויזיה המתוסרטות להיעצר בשיאן, תוך שהשלכותיה הכלכליות על תעשיית הטלוויזיה היו עצומות, ובעקבותיה החליטו בערוץ ניקלודיאון שלא לחכות לסיומה של השביתה וחידוש הצילומים והביאו לביטולה של הסדרה.
תפוח קרמל
תפוחי קרמל או תפוחי טופי הם תפוחים שלמים המכוסים בשכבת קרמל. הם נוצרים על ידי טבילה או גלגול תפוחים על קרמל חם. יש שמגלגלים אותם גם באגוזים או סוגים אחרים של תוספות כמו ממתקים. לאחר מכן, מאפשרים להם להתקרר, ולבסוף נועצים בתפוח שיפוד או מקל לאחיזה נוחה.
היסטוריה
המתכון לתפוחי קרמל נהגה במקור על ידי עדנה קסטרופ, ממשפחת קסטרופ. אותה המשפחה הקימה את חברת המזון "Affy Tapple" בשנת 1948 ועדיין ממשיכה לייצר את תפוחי הקרמל. המתכון של עדנה נחשב עד היום ל"מתכון המקורי של תפוחי הקרמל".
הליוויק
בשיטת ההליוויק משולבת עבודה על שיווי משקל, שליטת ראש, תבניות תנועה ועוד, בנוסף להרגלי המים והשחייה באמצעות משחקים ופעילויות. במהלך הטיפול, המטופל נעשה מודע לתכונות המים ועל ידי תמיכה נכונה של המטפל מתאפשרת לו התנסות בתנועות שאינן מוכרות לו ביבשה. מטופלים רבים שמחוץ למים מרותקים לכיסאות גלגלים ואינם מסוגלים לעמוד או ללכת, מצליחים במהלך הטיפול להתהלך במים בכוחות עצמם.
יום כינויי הגוף הבין-לאומי
ישנם מספר כינויי גוף מסוגים שונים באנגלית ובשפות אחרות. אך יום כינויי הגוף הבינלאומי מתמקד במיוחד בהתייחסות לכינויי גוף שלישי יחיד ורבים המשמשים לתיאור א/נשים. א/נשים טרנסג'נדרים ובעלי מגדר לא בינארי נפגעים/ות במיוחד כשפונים אליהם ואליהן בכינויי גוף לא נכונים.
שירי עבד ה'
שיר רביעי: ישעיהו נ"ב, י"ג – פרק נ"ג, י"ב
יש הסוברים כי הנבואה עסקינן בישעיהו נ"ב - נ"ג מתייחסת אל המלך עוזיהו, אשר נחשב למלך שגם עשה הישר בעיני ה', וגם נחשב חזק ומצליח, עד שחלה בצרעת.
קלווין ג'ון
קלווין פיוס ג'ון (באנגלית: Kelvin Pius John; נולד ב-10 ביוני 2003 במורוגורו שבטנזניה) הוא כדורגלן טנזני המשחק בעמדת החלוץ במחלקת הנוער של קבוצת ראסינג גנק מליגת העל הבלגית ובנבחרת טנזניה.
ההתעוררות הגדולה
ההתעוררות הגדולה הראשונה
ההתעוררות הגדולה הראשונה החלה בשנות ה-30 של המאה ה-17 ונמשכה בערך עד שנת 1740, אם כי אירועי תחייה התרחשו גם בשנים קודמות, במיוחד בכנסייתו של סולומון סטודארד, סבו של ג'ונתן אדוארדס. קהילתו של אדוארדס הייתה מעורבת בתחייה שכונתה מאוחר יותר "תחיות חזית הגבול" באמצע שנות ה-30 של המאה ה-17, אם כי זו דעכה בשנת 1737. כפי שציין ההיסטוריון הדתי האמריקני סידני א. אלסטרום, עתידה של ההתעוררות הגדולה "עוד היה לפניה, וזו קרתה על ידי ההגירה הגדולה" [מאירופה לאמריקה הצפונית] של צאן מרעיתו של האוונגליסט הבריטי ג'ורג' וייטפילד. וייטפילד הגיע לג'ורג'יה בשנת 1738 וחזר בשנת 1739 לביקור שני במושבות. הוא ערך "מסע ניצחון מפילדלפיה לניו יורק וחזרה לדרום". בשנת 1740 ביקר בניו אינגלנד, והשפעתו הייתה רבה בכל אתרי ביקורו. ראשי קהילות פרוטסטנטיות אוונגליסטיות שונות תמכו בהתעוררות הגדולה. במושבות האמצעיות השפיע וייטפילד לא רק על הכנסיות הבריטיות, אלא גם על ההולנדים והגרמנים. בנוסף, סגנונות ההטפה החלו להשתנות. בתקופה הקולוניאלית המאוחרת (לפני הכרזת העצמאות, ברבע השלישי של המאה ה-18), רוב הכמרים קראו את דרשותיהם, שהיו מבוססות באופן צמוד על התאולוגיה וקידמו טיעון או פרשנות תאולוגית מסוימת. בכך שפתחה מרווחי פרשנות רחבים יותר של הטקסטים הדתיים ואפשרה ביטויים גמישים יותר של החוויה הדתית, מילאה התנועה האוונגליסטית של שנות ה-40 של המאה ה-17 תפקיד מפתח בפיתוח המחשבה הדמוקרטית במושבות הבריטיות בצפון אמריקה, כמו גם בפיתוח חופש העיתונות וחופש המידע. ההתעוררות הגדולה הראשונה התאפיינה בדרך הטפה מסוימת, שמאז זוהתה עם הכתות הפרוטסטנטיות האמריקאיות לסוגיהן, דרך שיש לה מגוון דפוסים ואסטרטגיות תקשורתיות, דרך שמתאפיינת ב"הפיכת לב" (התחזקות דתית) והתחדשות רוחנית בקרב קהלן של ההטפות. התפישות שעוצבו בהתעוררות הגדולה היו התשתית התאולוגית, החברתית והרטורית שהובילה את המהפכה האמריקאית. סגנון הטפה זה, וכן התפיסה שמאחוריו, בדבר חופש הפרשנות הדתי, תרם ליצירת דרישה לחופש דת. ההתעוררות הגדולה הייתה הגל ההמוני הראשון של אימוץ הנצרות על ידי אפריקאים אמריקאים.
ההתעוררות הגדולה השנייה
בין עשרות העדות החדשות הללו היו כנסיות של שחורים חופשיים, שנוהלו ללא תלות בקהילות קיימות, בהן הייתה דומיננטיות לבנה. בין המהפכה האמריקאית לאמצע המאה ה-19, ירדה בחדות המעורבות השחורה בכנסיות לבנות, עד להיעלמות כמעט מוחלטת של נוכחות שחורה בכנסיות לבנות ערב מלחמת האזרחים. אחת ההנחות היא שהדבר נבע בעיקר מאפליה גזעית בתוך הכנסייה. אפליה זו התבטאה בבידוד פיזי של השחורים בכנסייה, בהרחקת מקומות הישיבה שלהם ממקומות ישיבתם של הלבנים, ולעיתים בהכרחתם לעמוד בקצה הכנסייה גם אם עדיין היו בה מקומות ישיבה ללבנים. על אפרו-אמריקאים נאסר להצביע בענייני כנסיות או למלא תפקידים בהנהגה בכנסיות לבנות רבות. הכומר ריצ'רד אלן, מייסד הכנסייה האפיסקופלית המתודיסטית האפריקאית, תיאר אירוע של אפליה גזעית בכנסייה לבנה ברובה בפילדלפיה, בה נאמר למטיף עמית שהיה עבד לשעבר מדלאוור אבשלום ג'ונס לעזוב את דוכן המטיף, ומקומו נתפס על ידי מטיף לבן, וזאת בעיצומה של התפילה.
משה דרימר
ביוגרפיה
דרימר גויס לצה"ל במאי 1965 והוצב בגדוד 12 (גדוד ברק) בחטיבת גולני, בתפקיד חבלן וסייר ואיש המחלקה המיוחדת של הפלוגה המסייעת.
פאפאיה גלובל
פאפאיה גלובל בע"מ (באנגלית: Papaya Global) היא חברת תוכנה ישראלית שפיתחה מערכת מבוססת מחשוב ענן לניהול עובדים, חישובי שכר, הטבות ותשלומים, עבור חברות ותאגידים גלובליים.
אורג מסיכה קטן
אורג מסיכה קטן (שם מדעי: Ploceus intermedius) הוא מין מהסוג אורג שבמשפחת האורגיים המצוי בסוואנות ברחבי אפריקה.
דורון זגר
ביוגרפיה
הוא שב לישראל ובשנת 2001 התמנה כמנהל יחידת טיפול נמרץ לב בסורוקה.